

RĪGAS 95.VIDUSSKOLA

Bruknas iela 5, Rīga, LV–1058, tālrunis 67408574, e-pasts: [r95vs@riga.lv](mailto:r95vs@riga.lv)

IEKŠĒJIE NOTEIKUMI

Rīgā

01.11.2018. Nr. VS95-18-12-nts

**Iekšējās kārtības noteikumi**

Izdoti saskaņā ar LR Izglītības likuma 14.panta 35.punktu un 54. panta 2. punktu un 55. pantu

Vispārējās izglītības likumu, Bērnu tiesību aizsardzības likumu, MK noteikumiem Nr.1338, MK noteikumiem Nr. 89 “Kārtība, kādā izglītības iestāde informē izglītojamo vecajus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” un Nolikuma Nr. 138 “Rīgas 95. vidusskolas nolikums” 74.punktu

1. **Vispārīgie jautājumi**
   1. Rīgas 95.vidusskolas (turpmāk – Skola) iekšējās kārtības noteikumi ir saistīti ar ārējo normatīvo aktu izpildi un vispārējām sabiedrībā pieņemtām kārtības un uzvedības normām, kā arī Skolas nolikumu.
   2. Iekšējās kārtības noteikumu (turpmāk – Noteikumi) mērķis ir radīt drošu un sakārtotu izglītības vidi un noteikt izglītojamo, viņu vecāku, pedagogu un citu personu rīcību Skolā, tās teritorijā un Skolas organizētajos pasākumos.
   3. Noteikumi ievērošana ir obligāta visiem Skolas izglītojamajiem (turpmāk – skolēni), pedagogiem, atbalsta personālam, darbiniekiem un apmeklētājiem.
   4. Noteikumi nosaka:
      1. Skolas izglītības procesa organizāciju;
      2. noteikumus izglītojamiem mācību stundās un starpbrīžos;
      3. stundu kavējumu uzskaites kārtību;
      4. kārtību, kādā skola informē skolēnu vecākus, pašvaldības vai valsts iestādes, ja skolēns bez attaisnojoša iemesla neapmeklē izglītības iestādi (pielikums Nr.1);
      5. noteikumus Skolas garderobē;
      6. noteikumus Skolas organizētajos pasākumos;
      7. apģērba, apavu, ķermeņa kultūras ievērošanu;
      8. uzvedību skolas ēdnīcā;
      9. skolēnu pienākumus, tiesības un aizliegumus;
      10. alkohola, cigarešu, narkotisko, toksisko un psihotropo vielu, gāzes pistoļu, šaujam un auksto ieroču iegādāšanas, glabāšanas un realizēšanas aizliegumu Skolā un tās teritorijā;
      11. atbildību par Noteikumu neievērošanu; sodu piemērošanas sistēmu;
      12. pamudinājumu un apbalvojumu piešķiršanas kārtību;
      13. pasākumus, kuri garantē skolēnu drošību; evakuācijas plāna un informācijas par operatīvo dienestu izsaukšanu izvietojumu Skolā;
      14. kārtību, kādā skolā uzturas nepiederošas personas;
      15. skolēna rīcību, ja skolēns kādas personas darbībā saskata draudus savai vai citu personu drošībai;
      16. administrācijas un pedagogu rīcību, ja tiek konstatēta fiziska vai emocionāla vardarbība pret skolēnu;
      17. administrācijas un pedagogu rīcība, ja skolēns apdraud savu vai citu personu drošību, veselību vai dzīvību (pielikums Nr. 2);
      18. kārtību, kā skolā veic skolēnu iepazīstināšanu ar Noteikumiem;
      19. Noteikumu pieņemšanas un grozīšanas kārtību.
2. **Ierašanās skolā un aiziešana no tās**
   1. Ierasties Skolā 10 - 15 minūtes pirms 1. stundas sākuma.
   2. Pirms stundas sākuma sagatavoties darbam un uzkavēties paredzētajā telpā.
   3. Virsdrēbes un ielas apavus atstāt garderobē.
   4. Sveicināties un laipni izturēties pret visiem cilvēkiem skolā.
   5. Ja pēc skolēnu iniciatīvas pēc stundām paredzēts kāds pasākums, par to informēt klases audzinātāju un administrāciju.
   6. Atstāt skolas telpas tūlīt pēc stundu vai pulciņu nodarbību beigām.
   7. Skolēniem, kuri uzturas pagarinātajā dienas grupā, doties mājup plkst. 16.45.
   8. Ja skolēnam objektīvu apstākļu dēļ jābūt mājās ātrāk, nepieciešama vecāku zīme.
3. **Noteikumi skolēniem mācību stundās un starpbrīžos**
   1. Mācību stundas sākumā skolēns uz sola novieto dienasgrāmatu un tikai mācību stundai nepieciešamos darba piederumus un grāmatas.
   2. Ja skolēns ārkārtēju iemeslu dēļ nav sagatavojies stundai, par to skolotāju informē pirms stundas.
   3. Ja skolēns nokavē stundas sākumu, klusi un pieklājīgi atvainojas par traucējumu, ieņem savu vietu un iekļaujas klases darbā.
   4. Mācību stundas laikā skolēns:
      1. ir atbildīgs par mācību darba rezultātiem - seko līdzi stundas darbam, savu iespēju robežās maksimāli apgūst mācību saturu, ir precīzs, izpilda un ievēro mācību priekšmeta skolotāja prasības vai instrukcijas un darba drošības noteikumus;
      2. saudzīgi izturas pret skolas inventāru, darba rīkiem, ierīcēm un IT;
      3. ar savu uzvedību netraucē klasesbiedru un skolotāja darbu;
      4. neatstāj savu darbvietu vai mācību kabinetu bez skolotāja atļaujas;
      5. nelieto mobilo telefonu (mobilajiem telefoniem jābūt klusuma režīmā), iziešana no mācību stundas mobilo sarunu dēļ nav pieļaujama;
      6. nelieto mūzikas atskaņotājus, nespēlē kārtis vai citas spēles un neizmanto mācību procesā nevajadzīgas lietas;
      7. nekošļā košļājamo gumiju, neēd un nedzer;
      8. no sporta atbrīvotie skolēni atrodas sporta zālē vai stadionā, palīdz sporta skolotājam veikt mērījumus, pierakstīt rezultātus.
   5. stundu laikā skolēns nedrīkst veikt sabiedriskos pienākumus bez administrācijas, klases audzinātāja vai mācību priekšmeta skolotāja atļaujas.
   6. Bez skolotāja atļaujas klasē nedrīkst atrasties nepiederošas personas.

**Starpbrīžos skolēniem:**

* 1. Aizliegts atstāt mācību kabinetus, telpas un drūzmēties pie Skolas galvenās ieejas durvīm:
     1. 1. – 4. klašu skolēni pirms mācību stundām un starpbrīžos uzturas pie savas klases telpas;
     2. 5. – 12. klašu skolēni starpbrīžos uzturas gaitenī pie nākamās mācību stundas kabineta.
  2. Nesēdēt un nenovietot somas uz palodzēm, radiatoriem un kāpnēm.
  3. Ar savu uzvedību neapdraudēt savu un citu cilvēku drošību un veselību.
  4. Pusdienas ēst tikai Skolā, Skolas ēdnīcā vai kafejnīcā.
  5. 1. – 4. klašu skolēniem ēdnīcā ierasties kopā ar klases audzinātāju.
  6. Pirms ēšanas nomazgāt rokas, uzvesties pieklājīgi un netrokšņot, ievērot galda kultūru - neiznest no ēdnīcas un kafejnīcas traukus, galda piederumus un ēdienu.
  7. Nepiegružot un uzturēt kārtībā skolas telpas.
  8. Ievērot skolas darbinieku un dežūrklases skolēnu aizrādījumus.
  9. Mācību procesa laikā (stundās un starpbrīžos) skolēniem ir aizliegts atstāt Skolas teritoriju bez klases audzinātāja vai administrācijas atļaujas.

1. **Stundu kavējumu uzskaites kārtība**
   1. Mācību priekšmeta skolotājs katru stundu atzīmē kavētājus.
   2. Kavējumu uzskaiti veic klašu audzinātāji un katra mēneša beigās analīzē kavējumu kopsavilkuma ierakstus e-klasē un veic nepieciešamās darbības.
   3. Kavējums nav attaisnojums mācību vielas neapgūšanai.
   4. Vecāku lūgumu attaisnot mācību stundu kavējumus ģimenes apstākļu dēļ, klases audzinātājs akceptē ne vairāk kā 3 reizes pusgadā.
   5. Pilngadīgie skolēni stundu kavējumu gadījumā paši informē klases audzinātājus par kavējuma iemesliem.
   6. Kavējumi mājas apstākļu dēļ (maksimāli 3 dienas), var tikt uzskatīti par attaisnotiem, ja to apliecina vecāku rakstīta zīme, kurā norādīts kavējumu iemesls.
   7. Kavējumu slimības dēļ var uzskatīt par attaisnotu, ja to apliecina ārsta zīme.
   8. Kavējumi, kas saistīti ar piedalīšanos skolas organizētajos vai atbalstītajos pasākumos - olimpiādēs, skatēs, konkursos, sacensībās, tiek uzskatīti par attaisnotiem pēc skolas administrācijas norādījuma.
   9. Pedagogs, kurš organizē pasākumu, iesniedz administrācijai iesniegumu, norādot pasākuma veidu, laiku, vietu, pievienojot skolēnu sarakstu, pēc tam informē skolotājus.
   10. Skola informē skolēnu vecākus, pašvaldības vai valsts iestādes, ja skolēns bez attaisnojoša iemesla neapmeklē izglītības iestādi saskaņā ar kārtību (pielikums Nr.1).
2. **Noteikumi skolēniem garderobē**
   1. Virsdrēbes atstāt Skolas garderobē līdz pirmās mācību stundas sākumam.
   2. Virsdrēbēs neatstāt naudu, mobilo tālruni u.c. personīgās lietas.
   3. Garderobē drīkst atstāt maisiņu ar sportam nepieciešamo apģērbu un apaviem, ko paņem starpbrīdī pirms stundas un noliek atpakaļ starpbrīdī pēc stundas.
   4. Stundām sākoties, klašu garderobes tiek slēgtas, skolēniem nav atļauts uzturēties garderobē bez vajadzības un tās atvērt patvaļīgi.
   5. Virsdrēbes var saņemt tikai pēc mācību stundu beigām.
   6. Mācību stundu laikā skolēni individuāli virsdrēbes garderobē saņem, uzrādot skolotāja vai Skolas medmāsas rakstisku atļauju doties mājās.
   7. Skolēniem nepieciešami maiņas apavi, Skolā apaviem jābūt tīriem.
   8. Par kārtību garderobē atbild garderobiste.
3. **Noteikumi skolas organizētajos pasākumos**
   1. Ārpusklases pasākumu norise tiek saskaņota ar direktoru iepriekšējā mēneša beigās un pasākums tiek ierakstīts mēneša darba plānā.
   2. Klases vakara laiks un norises vieta jāsaskaņo ar direktora vietnieku audzināšanas darbā vismaz vienu nedēļu pirms pasākuma.
   3. Klases un Skolas pasākumu laikā par kārtību telpās atbild dežurējošais administrācijas pārstāvis un klases audzinātājs, kā arī pēc iepriekš apstiprināta grafika dežurējošie pedagogi.
   4. Skolas organizētie pasākumi ilgst:
      1. 1. – 4. klašu skolēniem līdz plkst. 18.00;
      2. 5. – 8. klašu skolēniem līdz plkst. 20.00;
      3. 9. – 12. klašu skolēniem līdz plkst. 21.00.
   5. Pēc klases pasākuma rūpīgi jāsakārto klases vai Skolas telpas.
   6. Klases un Skolas pasākumos jāievēro Skolas Iekšējās kārtības noteikumi un noteikumi „Rīgas 95. vidusskolas izglītojamo drošības noteikumi izglītības iestādē un tās organizētajos pasākumos".
   7. Skolas pasākumu laikā tiek organizētas klašu audzinātāju un Skolas darbinieku dežūras.
   8. Procedūras noteikumu neievērošanas gadījumā pasākums tiek atcelts, Noteikumu neievērošanas gadījumā – pārtraukts.
4. **Apģērbs, apavi, ķermeņa kultūra**
   1. Skolā ierasties tīrā, kārtīgā apģērbā un pieklājīgā matu sakārtojumā.
   2. Uz mācībām ierasties atbilstošā lietišķā apģērbā, bet uz pārbaudījumiem, svētkos un svinību gadījumos - svētku tērpā - uzvalkā, lietišķā kostīmā.
   3. Virsdrēbes un galvassegu atstāt garderobē, valkāt maiņas apavus, kas nav zābaki un netiek lietoti kā sporta apavi.
   4. Maiņas apavus pārvilkt garderobē. Apavi nedrīkst atstāt švīkas uz grīdas.
   5. Matu sakārtojumam jābūt tādam, lai neapdraudētu drošību un nekaitētu redzei.
   6. Skola neatbild par skolēnu nozaudētām vai sabojātām personīgajām mantām.
   7. Ievērot personīgo higiēnu ikdienā (apavu, matu , ādas, roku tīrību, higiēnu tualetē).
   8. Skolas telpās neuzturēties virsdrēbēs un cepurēs.
5. **Uzvedība skolas ēdnīcā**
   1. Ēdnīcā ierasties tā skolotāja pavadībā, pie kura bijusi stunda.
   2. Pirms katras ēdienreizes mazgāt rokas.
   3. 1. - 5. klases skolēniem pēc maltītes ieturēšanas uz klasi doties skolotāja pavadībā.
   4. Skolēni, kuriem pusdienas ir paņemtas līdzi, tās jāapēd ēdamzālē.
   5. Uzvesties disciplinēti ēdnīcā un kafejnīcā, ievērot galda kultūru un higiēnas normas.
   6. Ēdnīcā skaļi nesarunāties, neizniekot ēdienu, neiznest ēdienu no ēdnīcas, respektēt virtuves darbinieces, viņu norādījumus.
6. **Skolēnu pienākumi**
   1. Apmeklēt visas stundu sarakstā paredzētās mācību priekšmetu stundas un interešu izglītības nodarbības, uz kurām skolēns ir pieteicies, pēc zvana uz stundu atrodoties norādītajā telpā.
   2. Uz stundām un nodarbībām ierasties, līdzi ņemot pedagogam noteiktos mācību līdzekļus un piederumus (mācību grāmatas, pierakstu un mājas darbu burtnīcas, rakstāmlietas u.c.).
   3. Nelietot skolā un tās apkārtnē necenzētus vārdus.
   4. Ievērot rakstu un runas kultūras prasības stundu un ārpusstundu laikā.
   5. Būt laipniem un pieklājīgiem, sveicināt skolas darbiniekus u.c. pieaugušos skolā.
   6. Pāridarījuma gadījumā atvainoties.
   7. Būt izpalīdzīgam, draudzīgam.
   8. Ar cieņu izturēties pret ģimeni, Skolu, sabiedrību, valsti.
   9. Saudzīgi izturēties pret skolas mācību grāmatām, tās apvākot, grāmatās nerakstīt un nelocīt lapas. Iepazīties un parakstīt skolotāja norādītās instrukcijas.
   10. Lietot e - dienasgrāmatu mācību procesa plānošanai, tā norises rezultātu apkopošanai un kā saziņas līdzekli starp Skolu un vecākiem.
   11. Iepazīstināt vecākus ar e - dienasgrāmatas saturu, reizi mēnesī iesniedz klases audzinātājam vecāku parakstītu sekmju izrakstu.
   12. Pilngadīgie skolēni ir paši atbildīgi par iepazīšanos ar sekmēm e-žurnālā.
   13. Mācīties atbilstoši savām spējām, saprātīgi izmantot laiku, racionāli organizējot savu mācību un pētniecisko darbu; pārbaudes darbus semestra laikā kārtot priekšmeta pedagoga noteiktajos termiņos.
   14. Atbilstoši savām interesēm un spējām piedalīties Skolas sabiedriskajā dzīvē -

pasākumos, fakultatīvajās nodarbībās, skolēnu patstāvīgajā pētnieciskajā darbībā, olimpiādēs, konkursos, sacensībās, sporta un mākslinieciskās pašdarbības pasākumos.

* 1. Skolas telpās un ārpus tām skolēns uzvedas atbilstoši vispārpieņemtajām uzvedības normām - tiekoties ar personālu un skolas biedriem sasveicinās, taktiski izturas pret citiem, ievēro pieklājību.
  2. Skolēns neņem līdzi uz Skolu mācībām nevajadzīgas lietas, tajā skaitā šaujamieročus, gāzes pistoles un baloniņus, aukstos ieročus (nažus, "kaķenes" u.c. priekšmetus), eksplozīvas, viegli uzliesmojošas un bīstamas ķīmiskas vielas; stundu laikā izslēdz mobilo telefonu un nelieto audiotehniku.
  3. Skolas telpās, tās teritorijā un tuvākajā apkārtnē nesmēķēt, neienest un nelietot alkoholiskos dzērienus, narkotikas, toksiskās un psihotropās vielas, neatrasties Skolas teritorijā reibuma stāvoklī, nelietot necenzētus vārdus, saudzēt dabu un apkārtējo vidi.
  4. Bez nepieciešamības neuzturēties kāpņu telpā, ģērbtuvē un tualetē, brīvajās stundās izmantot lasītavu un skolēnu atpūtai paredzētās telpas; nopirktos vai līdzpaņemtos pārtikas produktus lietot ēdnīcā vai kafejnīcā, nestaigāt pa Skolas telpām ēdot.
  5. Saudzēt Skolas īpašumu, jo ir atbildīgs par jebkuru nodarīto materiālo zaudējumu.
  6. Kopā ar klasesbiedriem rūpēties par klasei nodoto mācību telpu, saglabājot to tādā kārtībā, kādā tā saņemta mācību gada sākumā, rūpēties par estētisko noformējumu, brīvprātīgi veikt dežuranta pienākumus, nepieciešamības gadījumā veikt sabiedriski derīgu darbu, palīdzot skolotājam sakārtot klasi darbam un veikt klases papildu uzkopšanu.
  7. Ziņot par novērotajām nekārtībām, nepiederošu personu atrašanos Skolā vai tās teritorijā, ārkārtas situācijām dežurējošam vadības pārstāvim vai skolotājam.
  8. Uzrādīt klases audzinātājam stundu kavējumus attaisnojošus dokumentus:
     1. vecāku zīmi par attaisnotu stundu kavējumu ne vairāk kā piecas reizes semestrī (ne vairāk kā 3 dienas);
     2. ārsta apstiprinātu izziņu par saslimšanu.
  9. Iepriekš saskaņot ar klases audzinātāju mācību kavējumu attaisnojošu iemeslu (sporta nometnes, sacensības, koncerti, mājas apstākļi u.tml.); ja paredzams kavēt vairāk nekā 5 dienas, tas jāsaskaņo ar Skolas atbilstošā posma direktora vietnieku.
  10. Uz sporta stundām ierasties Skolas noteikta sporta apģērbā un sporta apavos (atbilstoši sezonai un paredzētajām sporta nodarbībām).
  11. Skolēniem, kuri atbrīvoti no sporta nodarbībām, jāpiedalās stundās kā novērotājiem (saskaņojot ar sporta pedagogu);
  12. Atbrīvojuma zīme uz visu mācību gadu, kas ir ārstu komisijas slēdziens, jāiesniedz sporta skolotājam, pēc tam klases audzinātājam septembrī vai tūlīt pēc šī dokumenta saņemšanas.
  13. Cienīt savu un citu skolēnu, skolotāju un tehniskā personāla darbu.
  14. Ievērot maksājumu termiņus par ēdināšanu.

1. **Skolēnu tiesības**
   1. Iegūt kvalitatīvu izglītību, kā arī piedalīties ārpusstundu aktivitātēs, interešu izglītības programmās un citos Skolas organizētajos ārpusstundu pasākumos.
   2. Atrasties telpās, kas nodrošina dzīvībai un veselībai drošus apstākļus mācību

procesa un ārpusstundu pasākumu laikā.

* 1. Mācību procesā izmantot Skolas telpas, kā arī interneta pakalpojumus IKT, ievērojot tā lietošanas noteikumus.
  2. Izmantot Skolas bibliotēkas un lasītavas pakalpojumus atbilstoši bibliotēkas un lasītavas darba kārtībai un noteikumiem, rūpējas par bibliotēkā saņemto mācību grāmatu saglabāšanu, ievāko tās.
  3. Uz netraucētu mācību procesu stundās un ārpusstundu nodarbībās.
  4. Saņemt argumentētu savu zināšanu, prasmju un uzvedības novērtējumu
  5. Mācību un audzināšanas procesā brīvi izteikt savas domas un uzskatus, kas neaizskar cilvēka godu un cieņu, saņemt interesējošu informāciju, būt uzklausītam.
  6. Saņemt neatliekamo medicīnisko palīdzību Skolas medicīnas kabineta noteiktajā darba laikā.
  7. Tikt ievēlētiem Skolas padomē, klašu vecāko padomē, Skolēnu padomē.
  8. Piedalīties zinātniski pētnieciskā darba izstrādāšanā, projektu izstrādāšanā un realizēšanā, Skolas pasākumu organizēšanā.
  9. Par sasniegumiem un panākumiem saņemt pateicības, atzinības rakstus un apbalvojumus.

1. **Skolēniem aizliegts**
   1. Neattaisnoti kavēt mācību stundas.
   2. Stundu laikā, kā arī ārpusstundu pasākumu laikā izmantot mobilos telefonus, dažādus mūzikas atskaņotājus, portatīvos un plaukstdatorus, radio un fotoaparātus u.c. ierīces bez skolotāja atļaujas.
   3. Ienest priekšmetus un vielas, kas kaitē cilvēka veselībai un drošībai (gāzes baloniņus, alkoholiskos dzērienus, narkotiskās vielas, tabakas izstrādājumus, psihotropās vielas u.c.), atrasties alkohola, narkotisko vai psihotropo vielu ietekmē.
   4. Skolas telpās un tās teritorijā aizliegts smēķēt.
   5. Lietot necenzētus vārdus un cilvēka cieņu aizskarošus izteicienus.
   6. Spēlēt azartspēles vai citas spēles, lai gūtu materiālu vai cita veida labumu.
   7. Aprakstīt galdus, solus, krēslus, sienas vai citādi bojāt skolas telpas, inventāru, mācību līdzekļus, bibliotēkas un mācību kabineta grāmatas, kā arī skolas teritorijā esošos kokus un apstādījumus. Par tīši sabojātiem mācību līdzekļiem vai inventāru skolēna vecākiem segt skolai radušos zaudējumus.
   8. Skolas telpās skraidīt, klaigāt, grūstīties, sēdēt uz palodzēm, kāpnēm, grīdas, veikt darbības, kas traucē kārtību un var radīt traumas.
   9. Aicināt skolas telpās draugus, paziņas, izņemot gadījumus un pasākumus, kad tas ir saskaņots ar skolas administrāciju.
   10. Pieļaut tādu rīcību, kas varētu radīt draudus paša un citu cilvēku veselībai un drošībai Skolā un tās teritorijā.
   11. Skolas telpās veikt tirdznieciska rakstura darījumus.
   12. Skolas teritorijā aizliegts:
       1. staigāt vai braukāt ar velosipēdu vai skrituļdēli pa zālāju un puķudobēm;
       2. lauzt koku zarus, puķes un postīt apstādījumus;
       3. piegružot skolas teritoriju;
       4. smēķēt, lietot alkoholu vai citas apreibinošas vielas.
2. **Atbildība par iekšējās kārtības noteikumu neievērošanu;**

**sodu piemērošanas sistēma**

* 1. Skolēniem, kuri sistemātiski pārkāpj skolas iekšējas kārtības noteikumus, var piemērot šādus disciplinārā soda mērus:
     1. izteikt piezīmi, aizrādījumu un rājienu par to rakstiski informējot vecākus (aizbildņus);
     2. skolai nodarīto zaudējumu atlīdzināšana;
     3. policijas u.c. tiesību sargājošu institūciju iesaistīšana.
  2. Sods tiek piemērots, ievērojot šādus principus:
     1. atbildībai par pārkāpumu ir personisks raksturs (klases kolektīvā atbildība, skolēnu grupas atbildība nav pieļaujama);
     2. soda mēram ir jāatbilst nodarītā pārkāpuma smaguma pakāpei, apstākļiem, kādos tas izdarīts, skolēna vecumam;
     3. skolēnam piemērojamais soda mērs tiek izteikts rakstiskā veidā (mutiski izteikts aizrādījums nav uzskatāms par disciplināru soda mēru);
     4. par vienu pārkāpumu ir piemērojams tikai viens sods;
     5. pirms disciplinārā soda uzlikšanas, skolēnam jādod iespēja paskaidrot savu rīcību pēc formas, kas atbilst viņa vecumam.
  3. 10. - 12. klašu skolēnus, kā arī skolēnus, kuri sasnieguši 18 gadu vecumu, par rupjiem\* un vairākkārtējiem\* pārkāpumiem un rīcību, kas ir pretrunā ar skolas iekšējiem kārtības noteikumiem, no skolas var atskaitīt direktors, pamatojoties uz pedagoģiskās padomes lēmumu vai ievērojot noslēgto līgumu starp direktoru un skolēna vecākiem (aizbildņiem).

\* Par vairākkārtējiem pārkāpumiem uzskatāmi tie, kad skolēns, kam jau ir divi vai vairāki pārkāpumi, un skolas direktors ir jau noteicis sodu par tiem, veic jaunu rupju pārkāpumu.

\* Par rupju disciplīnas pārkāpumu uzskatāms pārkāpums, kā rezultāti varēja iestāties vai iestājas smagas sekas:

- skolēnu, darbinieku veselībai un dzīvībai nodarīti zaudējumi;

- skolas darbības dezorganizācija, tādējādi nodarot fizisku vai morālu kaitējumu;

- skolas prestiža graušana.

* 1. Soda mēri, ko skolēnam ir piemērojuši klases audzinātājs, skolotājs, skolas direktora vietnieks ir pakļauti apstrīdēšanai no skolēna, vecāku, skolas direktora puses nedēļas laikā no dienas, kad tika piemērots sods.
  2. Soda mēri, ko skolēnam ir piemērojis skolas direktors, ir pakļauti apstrīdēšanai no skolēna un viņa vecāku puses skolas padomes sēdē nedēļas laikā no soda uzlikšanas brīža.
  3. Pilngadīgie skolēni paši atbildīgi , un informāciju par soda mēriem skolai nav pienākums informēt vecākus par piemēroto soda mēru
  4. Pilngadīgie skolēni paši atbildīgi par savu uzvedību skolā un mācību stundās un par nodarīto materiālo kaitējumu skolai atbild esošajā likumdošanā paredzētajā kārtībā.
  5. Tiesības skolēnu sodīt ar piemērotu sodu ir:
     1. skolas direktoram attiecībā uz jebkuru skolas skolēnu:

- par jebkuru skolas iekšējās kārtības noteikumu pārkāpšanu;

- piemērojot jebkuru soda mēru atbilstoši izdarītajam pārkāpumam;

- rakstiski informējot vecākus par piemēroto sodu un pieprasot vecāka parakstu, ka informācija saņemta.

* 1. klases audzinātājam attiecībā uz jebkuru viņa audzināmās klases skolēnu:

- par rīcību, kas traucē normālu pedagoģiskā procesa norisi viņa audzināmajā klasē;

- noformējot piemēroto soda veidu ar ierakstu skolēna dienasgrāmatā;

- rakstiski informējot vecākus par piemēroto sodu un pieprasot vecāka parakstu, ka informācija saņemta.

* 1. Skolotājam attiecībā uz jebkuru klases skolēnu (pagarinātās dienas grupas skolēnu), kur notiek stunda;

- par skolēna rīcību, kas traucē stundas (nodarbības) norisi; rakstiski informējot vecākus par piemēroto sodu un pieprasot vecāka parakstu, ka informācija saņemta.

* 1. Soda mēri tiek piemēroti uzreiz vai divu nedēļu laikā pēc veiktā pārkāpuma atklāšanas, bet ne vēlāk kā četru mēnešu laikā pēc pārkāpuma izdarīšanas,

neskaitot laiku, kad skolēns ir slimojis vai brīvlaiku.

1. **Pamudinājumu un apbalvojumu piešķiršanas kārtība**
   1. Skolēnus var uzteikt un apbalvot par - labām sekmēm mācībās, piedalīšanos un labiem rezultātiem konkursos, sporta sacensībās, olimpiādēs, sabiedriski lietderīgo darbību, labu, cēlsirdīgu rīcību.
   2. Skola piemēro šādus uzteikšanas un apbalvošanas veidus: publiska pateicības izteikšana, apbalvošana ar atzinības rakstu, diplomu, apbalvošana ar balvu.
   3. Skolēnu uzteikšanu, apbalvošanu skola noformē ar direktora rīkojumu, par ko tiek atklāti paziņots.
2. **Pasākumi, kas garantē skolēnu drošību**
   1. Skolas direktora vietnieks saimnieciski administratīvajā darbā izstrādā un iesniedz Skolas direktoram apstiprināšanai evakuācijas plānu. Evakuācijas plāni ir izvietoti (katra Skolas korpusa katrā stāvā un pie galvenajās ieejas (pie dežuranta).
   2. Informācija par operatīvo dienestu izsaukšanas kārtību ir izvietota pie Skolas ēkas dežuranta vai sarga. Tā ietver Valsts policijas, pašvaldības policijas, Valsts ugunsdzēšanas un glābšanas dienesta, neatliekamās medicīniskās palīdzības telefonu numurus.
   3. Skolas direktora, direktora vietnieka saimnieciski administratīvajā darbā mājas un mobilo telefonu numuri atrodas pie Skolas ēkas dežuranta vai sarga.
   4. Lai sekmētu drošību Skolā:
      1. ir izvietoti evakuācijas plāni visu korpusu gaiteņos;
      2. ir izvietoti ugunsdzēsības aparāti stāvos, ķīmijas, fizikas un mājturības kabinetos;
      3. ir izvietota informācija par operatīvo dienestu izsaukšanas iespējām visos stāvos un pie tālruņu aparātiem;
      4. ir izstrādāti noteikumi par drošību mācību kabinetos, ugunsdrošību, elektrodrošību, pirmās palīdzības sniegšanu; reglamentēta drošība ekskursijās un pārgājienos, kas paredz 1 pedagogu uz 15 izglītojamiem, kā arī drošība masu pasākumos un sporta sacensībās, kad tiek nodrošināts 1 pedagogs uz 30 izglītojamajiem;
      5. priekšpilsētas, pilsētas vai valsts pasākumos Skola norīko papildus dežūrējošos pedagogus;
      6. Masu pasākumos, kuros dalībnieku skaits ir vairāk par 100, tiek norīkoti atbildīgie par pasākuma norisi un dežurējošie skolotāji un paredzēts 1 pedagogs uz 40 izglītojamiem, kā arī veikti papildu pasākumi atbilstoši drošības instrukcijām.
      7. Skolā tiek veikta videonovērošana
      8. Ekstremālu situāciju risināšanai Skolā ir izvietotas trauksmes signalizācijas pogas.
   5. Pamanot ugunsgrēka draudus vai kādu tehnisku avāriju, nekavējoties ziņot skolotājam vai citam Skolas darbiniekam.
   6. Ja pret sevi vai citiem vērsta fiziska vai psiholoģiska vardarbība, nekavējoši ziņot skolotājam vai citam skolas darbiniekam vai lūgt palīdzību glābšanas dienestam pa telefonu 112 vai „Glābiet bērnus” uzticības tālruni 67315307.
3. **Kārtība, kādā Skolā uzturas nepiederošas personas**
   1. Apmeklētāju pieņemšana notiek direktora apstiprinātos pieņemšanas laikos.
   2. Nepiederošu personu ierašanās uz Skolas pasākumiem tiek reglamentēta, pamatojoties uz Skolas darba plānu, RD IKSD pasākumu plānu, atsevišķiem direktora rīkojumiem un saskaņā ar Skolas iekšējiem noteikumiem “Kārtība, kādā izglītības iestādē uzturas nepiederošas personas”.
   3. Nepiederoša persona ir ikviena persona, kuras darba vai mācību vieta nav Skola.
   4. Nepiederošo personu ierašanos Skolā kontrolē dežurants.
   5. Nepiederošas personas (apmeklētājs), iepriekš piesakoties un norādot risināmo jautājumu, var apmeklēt skolas pedagogu, vienojoties par abām pusēm pieņemamu tikšanās laiku un vietu.
   6. Atbilstoši skolas darba plānam tiek organizētas vecāku dienas un laiks, kad, iepriekš piesakoties, var apmeklēt ikvienu skolas pedagogu.
   7. Ārkārtas gadījumā apmeklētājs ierodas skolā bez iepriekšējas pieteikšanās.
   8. Skolēnu vecāki, aizbildņi, ģimenes locekļi, pavada un sagaida skolēnus Skolas foajē.
   9. Skolas ārpusstundu pasākumos pieaicināto personu sastāvu nosaka Skolas vadība, par viņu ierašanās un uzturēšanās kārtību atbild pasākuma organizators.
   10. Skolas ārpusstundu pasākumos pieaicināto personu sastāvu nosaka Skolas vadība, par viņu ierašanos un uzturēšanās kārtību atbild pasākuma organizators.
4. **Skolēna rīcība, ja skolēns kādas personas darbībā**

**saskata draudus savai vai citu personu drošībai**

* 1. Gadījumā, ja skolēns kādas personas darbībā saskata draudus savai vai citu personu drošībai, steidzīgi jāziņo klases audzinātājam, vai priekšmetu skolotājam, vai Skolas administrācijai, vai Skolas atbalsta grupai, vai tehniskajam personālam.
  2. Situācijā, ja nav iespējams pamest iespējamo draudu zonu, bet tuvumā ir pedagogi, Skolas darbinieki vai citi skolēni - skaļi jāsauc pēc palīdzības, vai, ja tas nav iespējams, ar aktīvu rīcību jāmēģina piesaistīt klātesošo uzmanība. Situācijās, ja nav iespējas pamest draudu zonu un tuvumā nav iespējamo palīgu, jāvērtē situācija, neprovocējot iespējamos draudus, iespēju robežās jāizvairās.
  3. Par notikušo informē skolēna vecākus.

1. **Direktora un pedagogu rīcība, ja tiek konstatēta**

**fiziska vai emocionāla vardarbība pret skolēnu**

* 1. Pedagogs nekavējoties ziņo sociālajam pedagogam vai Skolas administrācijai, ja:
     1. ir aizdomas, ka skolēns cieš no emocionālas, fiziskas vai seksuālas vardarbības, vecāku nevērības;
     2. ir saņemta informācija, ka skolēns nav nakšņojis mājās;
     3. klases audzinātājs pamanījis, ka skolēna uzvedība izmainījusies (uzvedība kļuvusi izaicinoša, rupja, bērns noslēdzies sevī, ir drūms);
     4. klases audzinātājs pamanījis, ka skolēnam nav sezonai piemērots apģērbs, mācību līdzekļi, vai arī nav ēdis.
  2. Ja uz skolēna ķermeņa redzamas nesenas fiziskas vardarbības pazīmes, pieaicināma Skolas medicīnas māsa, kura sniegs skolēnam palīdzību un fiksēs informāciju par izglītojamā stāvokli;
  3. Ziņas, kas pedagoga rīcībā par vardarbību pret skolēnu, ir konfidenciālas.
  4. Skola ziņo bāriņtiesai, policijai vai citai bērnu tiesības aizsardzības iestādei rakstiski.
  5. Klases audzinātājs skolēnam, saskaņojot ar vecākiem, piedāvā iespēju saņemt individuālas psihologa konsultācijas.
  6. Redzot vardarbības izpausmi vai saņemot informāciju no skolēna par iespējamu vardarbību, Skolas pedagogs nekavējoties iejaucas un pārtrauc vardarbības izpausmes.
  7. Skolotājs veic pārrunas ar visām iesaistītajām personām, mēģinot noskaidrot iespējamo vardarbīgās izpausmes cēloni un iemeslus, izskaidrot nepareizās rīcības sekas un piedāvāt citu rīcības modeli.
  8. Skolotājs izvērtē vardarbības izpausmes nopietnību un pieņem lēmumu par ziņojuma rakstīšanu vai iesaistīto skolēna audzinātāju mutisku informēšanu. Rakstiska ziņojuma gadījumā skolotājs pieprasa paskaidrojumu par pāridarījumu no iespējamā cietušā skolēna un paskaidrojumus no iespējamā varmākas un lieciniekiem.
  9. Ja iespējamais varmāka atsakās rakstīt paskaidrojumu, to skolotājs atzīmē savā ziņojumā un to apliecina iespējamais cietušais.
  10. Ziņojums ar pielikumiem tiek nodots vardarbīgā skolēna klases audzinātājam, kurš iespējami ātri sazinās un informē iesaistīto izglītojamo vecākus, piesaista psihologu un sociālo pedagogu (raksta iesniegumu atbalsta komisijai ar situācijas aprakstu).
  11. Darbu ar klasi veic sociālais pedagogs, psihologs un klases audzinātājs pēc vienota plāna.
  12. Skolēnam, kurš ir upuris, saskaņojot ar vecākiem, tiek piedāvāta iespēja saņemt individuālas psihologa konsultācijas.
  13. Skolēnam, kurš ir varmāka, arī tiek sniegts nepieciešamais atbalsts un palīdzība, lai viņš saprastu savas rīcības sekas.

1. **Kārtība, kādā veic skolēnu iepazīstināšanu ar noteikumiem**
   1. Klases audzinātājs iepazīstina skolēnus ar Skolas Noteikumiem un evakuācijas plānu septembra pirmajā nedēļā. Skolēnu iepazīstināšanu ar Iekšējās kārtības noteikumiem un evakuācijas plānu reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu, un parakstu.
   2. Pārrunas par Iekšējās kārtības noteikumiem mācību gada laikā veic klases audzinātājs vai citi pedagogi pēc vajadzības:
   3. Fizikas, ķīmijas, mājturības un tehnoloģiju, informātikas un sporta skolotāji iepazīstina skolēnus ar drošības instrukcijām mācību kabinetos un telpās katra semestra sākumā, kā arī pirms tādu jaunu darbību uzsākšanas, kas var apdraudēt skolēnu drošību un veselību.
   4. Skolēnu iepazīstināšanu ar drošības instrukcijām reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu, un parakstu.
   5. Sporta skolotāji iepazīstina ar instrukciju par drošību sporta sacensībās un nodarbībās ne retāk kā divas reizes mācību gadā, kā arī pirms tādu jaunu nodarbību uzsākšanas, kuras var apdraudēt skolēnu drošību un veselību. Skolēnu iepazīstināšanu ar drošības instrukcijām reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu, un parakstu.
   6. Pirms skolas organizētā pasākuma klases audzinātājs iepazīstina skolēnus ar Noteikumiem par drošību skolas organizētajos pasākumos. Skolēnu iepazīstināšanu ar drošības noteikumiem reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu un parakstu.
   7. Pirms došanās ekskursijās, pārgājienos vai pastaigās atbildīgais skolotājs iepazīstina skolēnus ar instrukciju par drošību ārpusskolas pasākumos. Skolēnu iepazīstināšanu ar drošības instrukciju reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu un parakstu.
   8. Klases audzinātājs vai medicīnas māsa iepazīstina skolēnus ar drošības instrukciju par pirmās palīdzības sniegšanu katru gadu septembrī. Skolēnu iepazīstināšanu ar drošības instrukcijām reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu un parakstu.
   9. Klases audzinātājs vai pieaicināta amatpersona iepazīstina skolēnus ar ugunsdrošības instrukciju katru gadu septembrī. Skolēnu iepazīstināšanu ar drošības noteikumiem reģistrē klases žurnālā. Skolēns to apliecina ar ierakstu "iepazinos", norādot datumu un parakstu.
   10. Klases audzinātājs (pieaicināta amatpersona) iepazīstina skolēnus ar elektrodrošības instrukciju katru gadu septembrī. Skolēnu iepazīstināšanu ar drošības instrukciju reģistrē E - klasē speciāli izveidotās instruktāžas veidlapās. Skolēns to apliecina ar ierakstu "iepazinos", norādot datumu, un parakstu.
   11. Vismaz vienu reizi gadā skolēnu drošības instrukcijās jāiekļauj informācija:
       1. par rīcību ekstremālās un nestandarta situācijās;
       2. par rīcību nestandarta situācijās;
       3. par ceļu satiksmes drošību;
       4. par drošību uz ledus un ūdens;
       5. par personas higiēnu un darba higiēnu;
       6. par drošību mācību laikā un mācību nodarbību starplaikos.
   12. Ievērot visus drošības noteikumu prasības un izpildīt atbildīgo personu rīkojumus.
2. **Noteikumu pieņemšanas un grozīšanas kārtība**
   1. Noteikumus un to grozījumus var ierosināt izglītojamo pašpārvalde, pedagogu padome, Skolas padome un Skolas dibinātājs.
   2. Izmaiņas Noteikumos apspriež Skolas padome.
   3. Grozījumus un izmaiņas Noteikumos apstiprina Skolas direktors.
   4. Atzīt par spēku zaudējušiem Rīgas 95.vidusskolas 05.12.2011. Iekšējās kārtības noteikumus (ar grozījumiem 22.04.2013.).
   5. Noteikumi stājas spēkā 2018. gada 1.novembrī.

Noteikumi aktualizēti Skolas padomes sēdē 2018.gada 30.oktobrī, protokols Nr. 2.

Direktors S.Verhovskis